Урачыстасць пачалася са святочнага шэсця пераможцаў і прызёраў раённага спаборніцтва. У іх радах можна было сустрэць як масцітых хлебаробаў, якія ўжо не раз удзельнічалі ў “Дажынках”, так і маладых, заваяваўшых сюды пуцёўку стараннай працай. Іх, герояў хлебнай нівы, у час шэсця незмаўкальнымі апладысментамі віталі жыхары і госці аграгарадка Елка. Потым, на святочнай сцэне, ва ўрачыстай абстаноўцы яны атрымлівалі заслужаныя ўзнагароды. Гэта быў іх зорны час.